Apstiprinu

LHF prezidents

1. Kalvītis

\_\_\_\_\_\_\_\_\_\_\_\_\_\_\_\_\_

NOLIKUMS

2017. gada Latvijas jauniešu čempionātam inline hokejā ar ripu

**1. Mērķis un uzdevumi**

1.1. Popularizēt un iesaistīt inline hokeja apritē pēc iespējas vairāk spēlētāju un popularizēt inline hokeju.

1.2. Veicināt un popularizēt veselīga dzīvesveida un saturīga brīvā laika pavadīšanas veida nozīmi.

1.3. Noskaidrot Latvijas labākās komandas un spēlētājus.

**2. Čempionāta vadība**

2.1. Čempionātu organizē un vada Latvijas inline hokeja centrs (LIHC) sadarbībā ar Latvijas Hokeja Federāciju (LHF).

2.2. Čempionāta vadītājs – Gints Ritums (mob.tālr.29586137)

2.3. Laukuma tiesnešus nozīmē Latvijas inline hokeja centrs.

2.4. Galvenais čempionāta sekretārs – Toms Ritums (mob.tālr. 26888488)

2.5. Čempionāta valdi veido čempionāta organizētāji

**3. Čempionāta vieta un laiks**

3.1. Čempionāts notiek Olaines Slidotavā (Kūdras ielā 5, Olainē, Olaines novadā) 2017.gadā no 20.maija līdz 30.septembrim.

3.2. Čempionāts notiek pēc apstiprināta grafika, kas tiek sastādīts čempionāta Valdes kopsapulcē.

3.3. Spēļu atcelšana un/vai pārcelšana notiek, saskaņojot ar čempionāta vadītāju vismaz 48 stundas iepriekš.

**4. Čempionāta dalībnieki**

4.1. Turnīrā var piedalīties komandas, kuras vēlas un garantē ievērot čempionāta Nolikumu, ir iesniegušas pieteikumu (skat. 1.pielikumu).

4.1.1 Čempionāts norisinās vecuma grupās - U12 un U14.

4.2. Čempionātā var piedalīties personas, kurām ir Latvijas Republikā izsniegtas pases vai uzturēšanās atļaujas.

4.3. Katrs spēlētājs drīkst spēlēt tikai vienā komandā.

4.4. Čempionātā drīkst piedalīties personas tikai ar vecāku rakstisku atļauju.

4.5. Spēlētājiem obligāti jāspēlē ar pilnu sejas masku, kas atbilst noteiktajiem starptautiskajiem standartiem.

4.6. Ne tiesneši, ne organizators neatbild par sacensību dalībnieku vai trešo personu traumām, miesas bojājumiem, sakropļojumiem (līdz pat letālam iznākumam), kuri gūti turnīra norises laikā/vietā vai slidotavai pieguļošā teritorijā.

4.7. Izdarīt izmaiņas, atsaukt un pieteikt spēlētājus drīkst līdz izslēgšanas spēļu sākumam.

4.8. Komandās visiem spēlētājiem ir jābūt vienādos formas kreklos, tiem jābūt numurētiem (numuri nedrīkst atkārtoties).

**5. Pieteikums**

5.1. Komandu iepriekšējie pieteikumi (skat. 1.pielikumu) jāiesniedz ne vēlāk kā dienu pirms čempionāta sākuma čempionāta vadītājam Olaines Slidotavā, Kūdras ielā 5, Olainē vai sūtot uz e-pastu: toms@lihc.lv (gadījumā, ja pieteikums tiek iesniegts elektroniski, čempionāta pirmās spēles dienā jāiesniedz pieteikuma oriģināls).

5.2. Komanda sastāvā drīkst pieteikt ne mazāk kā 12 kā arī ne vairāk kā 20dalībniekus.

**6. Čempionāta norises kārtība**

6.1. Čempionāts notiek pēc organizatora izstrādātiem noteikumiem, kas nav pretrunā ar Starptautiskās inline hokeja federācijas noteikumiem (IIHF).

6.2. Latvijas jaunatnes čempionāts notiek 4 (četros) posmos.

6.2.1. Grupu komandas katra ar katru sacenšas pēc apļa sistēmas – vienas dienas turnīrā. Uz laukuma vienai komandai 5 laukuma spēlētāju un vārtsargs. Ja spēles pamatlaikā rezultāts ir neizšķirts, tiek noteikti 3 pēcspēles metieni. Jā arī tad rezultāts ir neizšķirts, turpina veikt pa vienam metienam.

6.3. Spēles ilgums 2 x 15 minūtes “tīrais” laiks. Pārtraukums starp puslaikiem 2 minūtes. Pēc katra perioda komandas mainās laukuma pusēm.

6.4. 1 minūtes pārtraukumu spēles laikā katra komanda var izmantot tikai vienu reizi.

6.5. Komandas tiek izslēgtas no čempionāta šādos gadījumos:

- par rupjiem disciplīnas, sporta ētikas un čempionāta organizācijas noteikumu

 pārkāpumiem;

 - par neierašanos uz 2 (divām) spēlēm.

 6.6. Komandai, kura izstājas vai kura tiek izslēgta no čempionāta, tiek ieskaitīti zaudējumi ar rezultātu 0:5, ja tā ir nospēlējusi vismaz 50% no čempionātā paredzēto spēļu skaita. Pārējos gadījumos rezultāti tiek anulēti.

6.7. Ja spēlē piedalās diskvalificēts vai nepieteikts spēlētājs, komandai tiek piešķirts zaudējums ar rezultātu 0:5.

**7. Disciplinārais sods un diskvalifikācija**

7.1. Spēlētāju par atklāti rupju un bīstamu spēli turnīra Valde ir tiesīga izslēgt no turnīra.

7.2. Par tīšu provocēšanu un kautiņa izraisīšanu spēles laikā vai stundu pēc tās turnīra Valde ir tiesīga izslēgt no turnīra.

7.3. Ja komanda neierodas uz spēli, tai jāapmaksā izdevumi (50,00 EUR), kas saistīti ar spēles organizāciju- laukuma īri un tiesnešu atalgojumu.

7.4. Gala lēmumu par disciplinārajiem sodiem pieņem čempionāta Valde.

**8. Čempionāta tiesneši**

8.1. Par čempionāta tiesnešu nozīmēšanu un tiesāšanas kvalitātes kontroli atbild čempionāta vadītājs.

8.2. Spēlēs laikā laukumā atrodas viens tiesnesis, kas ir galvenais tiesnesis, bet tiesnesis ir tiesīgs apspriesties ar spēles sekretāriātu, kā arī spēles sekretāriāts ir tiesīgs nosvilpt pārkāpumu.

8.3. Lūgumi par konkrētās spēles tiesnešu nomaiņu netiek pieņemti.

8.4. Tiesnešu lēmumi čempionāta laikā ir galīgi un nevar tikt apstrīdēti ne no spēlētāju, ne no komandas vadības puses.

8.5. Spēlēs laikā strādā viens spēles sekretārs.

**9. Uzvarētāju noteikšana.**

9.1. Komandu izcīnītās vietas tiek noteiktas pēc izcīnīto punktu summas: uzvara spēles pamatlaikā – 3 punkti, uzvara papildlaikā vai pēcspēles soda metienos – 2 punkti, zaudējums papildlaikā vai pēcspēles soda metienos – 1 punkts, zaudējums – 0 punkti.

9.2. Vienādas punktu summas gadījumā augstāku vietu piešķir:

- vairāk punktu savstarpējās spēlēs;

- labāka vārtu attiecība savstarpējās spēlēs;

- labāka iegūto un zaudēto vārtu starpība visās spēlēs;

- vairāk iegūto vārtu visās spēlēs;

- vairāk punktu savstarpējās spēlēs.

**10. Protests**

10.1. Komanda, kas vēlas iesniegt protestu, nekavējoties par to paziņo spēles sekretariātam, kurš pieteikumu fiksē spēles protokolā ne vēlāk kā 30 minūšu laikā pēc spēles beigu signāla.

10.2. Protesta iesniegšana ar savu parakstu jāapliecina komandas pārstāvim. Nevienam citam no komandas nav tiesību pieteikt un iesniegt protestu.

10.3. Izskatīšanai netiek pieņemti protesti par aizmugures stāvokli, ripas pārmetieniem, iemetienu vietas izvēli, sodu noteikšanu, ieskaitītiem vai neieskaitītiem vārtiem.

10.4. Protestu izskatīšanas laiks - piecas darba dienas.

**11. Finansiālie noteikumi**

11.1. Izdevumus, kas saistīti ar sportistu piedalīšanos čempionātā (transports, ekipējums u.t.t.), sedz komandējošā organizācija vai paši sportisti.

11.2 Katra komanda par piedalīšanos čempionātā maksā organizatora noteikto dalības maksu **100,00 EUR**

11.3. Katra komanda par piedalīšanos maksā organizatora noteikto dalības maksu **25,00 EUR** par katru čempionāta spēli, kas ietver laukuma īri un spēles tiesāšanas izdevumus.

**12. Apbalvošana**

12.1. Komandas - pirmās trīs vietas ieguvējas - tiek apbalvotas ar LHF un LIHC balvām.

12.2. Pirmie trīs vietu ieguvēji (komandu dalībnieki) tiek apbalvoti ar medaļām.

12.3. Labākais čempionāta vārtu guvējs un piespēļu devējs tiek apbalvots ar čempionāta atbalstītāju sarūpētajām balvām.

**13. Izmaiņas čempionāta nolikumā**

13.1. Organizatoriem ir tiesības mainīt vai papildināt šo nolikumu nepieciešamības gadījumā, informējot par to dalībniekus.

13.2. Katras komandas pārstāvjiem tiek izsniegts čempionāta nolikuma viens eksemplārs.

13.3. Informāciju var saņemt pa tālr. 29586137- Gints vai 26888488 - Toms vai rakstot uz e – pastu:

* g.ritums@inbox.lv (Gints Ritums),
* toms@lihc.lv (Toms Ritums),

Sagatavoja T. Ritums

**Pielikums Nr.1.**

Apstiprinu

Galvenais sacensību sekretariāts

Toms Ritums

2017. gada \_\_. \_\_\_\_\_\_\_\_

IHK “\_\_\_\_\_\_\_\_\_\_\_\_\_\_\_\_\_\_\_\_\_\_\_”

**PIETEIKUMS**

**2017.gada Latvijas jauniešu čempionātam inline hokejā ar ripu**

2017. gada \_\_\_\_.\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| N.p.k. |  Vārds, Uzvārds | Dzimšanas gads | Pozīcijalaukumā | Paraksts vai ārsta apliecinājums par veselības stāvokļa atbilstību*(paraksta uzsākot turnīru)* |
| 1. |   |   |   |   |
| 2. |   |   |   |   |
| 3. |   |   |   |   |
| 4. |   |   |   |   |
| 5. |   |   |   |   |
| 6. |   |   |   |   |
| 7. |   |   |   |   |
| 8. |   |   |   |   |
| 9. |   |   |   |   |
| 10. |   |   |   |   |
| 11. |   |   |   |   |
| 12. |   |   |   |   |
| 13. |   |   |   |   |
| 14. |   |   |   |   |
| 15. |   |   |   |   |

Komandas pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Vārds, uzvārds, telefona nr)